﻿ Mântuirea şi Îndumnezeirea omului prin har, ca extindere a relaţiilor treimice la oameni. Contribuţia părintelui Dumitru Stăniloae Cătălin VARGA*1 Abstract: The present study starts from eulogizing the personality and theology of our finest roumanian theologian of past century, Dumitru Stăniloae, emphasizing the most contemporary acknowledged voices from sistematic field of theology, that encourage such an dialogue. It is also stress an close intertwining of theology, thought and ethos of father Stăniloae regarding the matter of salvation and deification of man. In this respect, father Stăniloae states clear: we can speack about salvation of man only in terms of uncreated grace, and also as an extension of the Holy Trinity relations of love and communion. This two areas are the basics improvement of Stăniloae vision of salvation into the romanian field of sistematic theology, that comes as an inherit of an patristic ethos, developing first by Saint Gregory Palama and then by Saint Nicholas Cabasilas. Regarding the first statement, father Stăniloae sustain that our salvation is an process unifying all uncreated acts of God’s love for He’s rational creatures, *1 MA candidate, Faculty of Orthodox Theology, “Babeş-Bolyai” University, Cluj-Napoca, Romania. 165Cătălin VARGA that is why deification of man carry along the signature of uncreated grace. He deny the perspective of created greace as Augustin and Toma de Aquino sustained, supplying important arguments into he’s account, that’s why we consider he’s theology as being original and valuable. Concluding about salvation of man, father Stăniloae brings light on the subject, speacking in keys of restauration of man, not justification, as protestant theology does. Salvation and deification of man springs from the resurrected body of Christ that engage our body to die for the sin and to rise among Jesus Christ for the kingdom of God. He’s contribution move’s the accent from the cross to the spiritual dimension of resurrection, struggle by this, against the vision of famoust theologians like Martin Luther, Karl Barth, Karl Rahner, Hans Urs von Balthasar etc. Father Dumitru Stăniloae was very prolific theologically, not only in terms of quantity but also as far as quality is concerned, and as we seen, in terms of originality also. Keywords: salvation, deification, grace, sacrifice, modern theologians. Personalitatea şi teologia părintelui Dumitru Stăniloae Meritul incontestabil al părintelui Dumitru Stăniloae este faptul că a păzit Dogmatica Ortodoxă de capcanele scolasticismului, aşezând-o în matca ei tradiţională, cuprinsă plenar în învăţătura Mântuitorului, 1 în scrierile Sfinţilor Apostoli şi a Părinţilor Răsăritului. Spirit dârz şi mereu conştient de nevoia de-a apăra Biserica în ceasurile ei de cumpănă, se purta precum „secundul unei corăbii bântuite de valuri; proptit în catarg şi scrutând furtuna, răcnea cu furia controlată a 2 înţeleptului peren. Şi rămânea optimist”. Deprins cu suferinţa şi 1 Valer Bel, Teologia Mărturisitoare, în “Renaşterea”, nr. 8-11, august- noiembrie 1993, p. 9. 2 Bartolomeu Anania, Părintele Stăniloae, în vol. „Părintele Dumitru Stăniloae, teolog al profunzimilor”, (Pr. Cătălin Pălimaru ed.), Editura 166 Mântuirea şi Îndumnezeirea omului prin har... silnicia temniţelor comuniste, a învăţat cea mai preţioasă învăţătură: rugăciunea, comunicarea cu Iisus, lucru pe care Occidentul astăzi îl 3 ignoră poate prea confortabil. Teologia sa ni-L prezintă pe Dumnezeu revelat în lucrarea Sa mântuitoare şi îndumnezeitoare, stăpânind totodată cu maximă naturaleţe teologia patristică. Călătorind în Paris, Berlin, Constantinopol sau Belgrad, îşi va împropria teologia Sfântului 4 Grigorie Palamaaducând contribuţii esenţiale în problema harului, după cum vom vedea în capitolul următor. Această reîntoarcere către Părinţii vorbitori de limbă greacă înseamnă mai mult decât o revenire academică la surse, spunea A. Louth, ea este redobândirea unei înţelegeri ce-l situează pe om pe calea unei deschideri spre 5 Dumnezeu, a experienţei harului mântuitor. Abordarea lui diferă de cea a altor nume prolifice (Bulgakov; Lossky; Zernov; Meyendorff; Clement etc), care au încercat să prezinte Ortodoxia sub forma unei isagogii lămuritoare necesară dialogului cu bisericile vestice, părintele Stăniloae explorează toate punctele principale ale doctrinei 6 răsăritene, infuzându-le un duh de vivificare. Una dintre ele este şi cea a mântuirii şi îndumnezeirii omului, temă la care părintele Stăniloae contribuie decisiv în spaţiul teologiei ortodoxe româneşti, Renaşterea, Cluj-Napoca, 2012, p. 21. 3 Michel Evdokimov, Părintele Stăniloae, o personalitate luminoasă, în vol. „Părintele Dumitru Stăniloae, teolog al profunzimilor”..., p. 58. 4 Macoiej Bielawski, Părintele Dumitru Stăniloae. O viziune filocalică despre lume, Editura Deisis, Sibiu, 1998, p. 39. 5 Andrew Louth, Teologia Dogmatică Ortodoxă a lui Dumitru Stăniloae, în vol. „Părintele Dumitru Stăniloae în conştiinţa contemporanilor. Mărturii, evocări, amintiri”, Editura Trinitas, Iaşi, 2003, p. 104. 6 Ion Bria, The Creative Vision of D.Staniloae. An Introduction to his theological thought, în vol. „Persoană şi Comuniune. Prinos de cinstire Părintelui Profesor Academician Dumitru Stăniloae la împlinirea vârstei de 90 de ani”, ( Ioan I. Ică jr.), Editura Arhiepiscopiei Ortodoxe, Sibiu, 1993, p. 75. 167Cătălin VARGA şi nu numai, după cum vom vedea în cele ce urmează. Mântuirea şi Îndumnezeirea omului prin lucrarea harului Mântuirea şi îndumnezeirea omului care crede în Dumnezeu, nu este altceva decât extinderea relaţiilor de iubire şi afecţiune dintre Persoanele Sfintei Treimi la creatura raţională, tocmai de aceea Sfânta Treime este baza mântuirii noastre. Prin Întruparea Fiului, 7 conform Sfântului Apostol Ioan (1, 14) “Şi Cuvântul trup S-a făcut şi S-a sălăşluit întru noi; şi noi văzutu-I-am slava ca pe slava 8 Unuia-Născut din Tatăl, plin de har şi de adevăr”; noi intrăm în 7 Iustin Popovici, Omul şi Dumnezeul-Om. Abisurile şi culmile filosofiei, Editura Deisis, Sibiu, 1997, p. 57: “Prin El s-a făcut şi timpul, de aceea timpul este logosic, iar în chip sigur timpul este o pregătire pentru veşnicie”. 8 Sintagma monogenes este compusă din adjectivul monos şi substantivul de origine verbală ghenos. Adjectivul monos este redat în dicţionare prin termenii singurul, unicul. Disputa filologică se axează pe cea de-a doua structură a sintagmei, pe substantivul ghenos, formându-se astfel două tabere antagonice. Pe de o parte, unii cercetători susţin că termenul ghenos poate fi tradus prin Unicul-Născut sau Singurul-Născut deoarece verbul ghenao se referă doar la relaţia ontologică dintre un copil şi tatăl său, la paternitatea copilului. Pe de altă parte, alţi cercetători încearcă să demonstreze că ghenos este o structură a verbului ghinomai (adică a fi, a deveni) însemnând categorie, fel, iar prin sintagma folosită de Apostolul Ioan monogenes s-ar înţelege Unicul de felul Său, singurul punându-se accentul pe unicitate şi astfel pierzându-se orice conotaţie a descendenţei sau a naşterii. Problema este că dacă ne oprimdoar la a doua dimensiune, rezultă că Domnul Iisus ar mai fi avut fraţi după trup născuţi de Maria mama Sa, dar care nu ar mai fi fost încadraţi pe această dimensiune a unicităţii, cum este Iisus. Terenul este foarte alunecos, tocmai de aceea Părintele Stăniloae după cum vedem, insistă pe nuanţele primei dimensiuni, cea a descendenţei paterne a unui fiu, şi prin această comuniune filială prin care avem acces la Tatăl. A se vedea Henry G. Liddle, Robert Scott, Greek-English Lexicon, Harper & Brothers, Franklin Square, New York, 1883, p. 977; Donald Arthur Carson, Exegetical 168 Mântuirea şi Îndumnezeirea omului prin har... comuniune filială cu Tatăl, iar prin Sfântul Duh ne rugăm Tatălui ca nişte fii. El Se identifică cu noi prin har, ca noi să ne identificăm cu El tot prin har. Prin urmare, dacă în Fiul întrupat am devenit fii după har, în Sfântul Duh dobândim conştiinţa de a deveni fii ai Tatălui ceresc. Sfântul Ioan Damaschin spunea: „Întruparea e modul unei a doua subzistenţe, acomodată numai Fiului Cel Unul-Născut şi Cuvântului, ca să rămână neschimbată proprietatea Lui personală, sau ca să rămână şi ca om în relaţia de Fiu cu Tatăl”. Iar Sfântul Grigorie de Nazianz zice: „Împăcaţi-vă cu Dumnezeu şi Duhul nu-L stingeţi; mai bine zis, Hristos Să Se împace cu voi şi Duhul Să vă lumineze. Iar dacă voi persistaţi în vrajbă, noi ne păstrăm Treimea şi vom fi 9 mântuiţi de Treime”. Mântuirea şi Îndumnezeirea omului se realizează prin harul lui Dumnezeu, fiindcă El ni Se comunică prin lucrările Sale necreate. Duhul Sfânt este puterea de viaţă făcătoare şi sfinţitoare a Bisericii, sădind în ea harul şi darurile lui Hristos dându-le credincioşilor viaţă dumnezeiască din viaţa lui Hristos. Conform Sfinţilor Părinţi şi a Sfântului Grigorie Palama îndeosebi, harul este o energie necreată a lui Dumnezeu, prin care El Se pune în mişcare, având ca scop îndumnezeirea omului. Tot el declară: „De vreme ce darul îndumnezeitor al Duhului este o energie a lui Dumnezeu şi de vreme ce numele divine provin din energii (fiindcă Cel ce este mai presus de fiinţă nu are un nume), Dumnezeu nu ar putea fi numit Dumnezeu 10 dacă îndumnezeirea ar consta doar din virtute şi înţelepciune”. Fallacies, Baker Book House, Grand Rapids, 1984, p. 29; William Arndt, F. Wilbur Gingrich, A Greek-English Lexicon of the New Testament and Other EarlyChristian Literature, University of Chicago Press, Chicago, 1979, p. 527; Gerhard Kittel, Theological Dictionary of the New Testament (TDNT), Eerdmans, Grand Rapids, 1967, pp. 738-739. 9 Ioan Damaschin, Contra Jacobitas, PG 94, col. 1364A; Grigorie de Nazianz, Oratio Theol. XXX, PG 94, col. 104A. 10 Gregory Palamas, The Triads, III.1.31, trans. by Nicholas Gendle, Paulist Press, New Jersey, 1983. A se vedea şi John Meyendorff, A Study of Gregory 169Cătălin VARGA Toate trebuie înţelese drept arătarea lui Dumnezeu prin energiile Sale necreate, spre exemplu, manifestările speciale ale lui Dumnezeu în istorie (rugul aprins, teofaniile, stâlpul de foc, porumbelul de la Botezul Domnului, limbile de foc de la Cincizecime etc.), fiind înţelese de tradiţia răsăriteană ca apariţii ale Logosului sau ale 11 Sfântului Duh. Aceste descoperiri au fost înţelese drept arătarea slavei lui Dumnezeu ca manifestare necreată a prezenţei divine, expresii ale harului lui Dumnezeu. În contrast cu acestea, Fericitul Augustin spunea că apariţiile divine văzute în teofanii sunt simple creaturi (îngeri vizibili sau fiinţe temporale anume create pentru astfel 12 de evenimente). Urmaşul său, Toma d’Aquino, păstrând cu fidelitate linia trasată de Augustin, va declara hotărât că orice lucru ce ţine de Dumnezeu şi se află în afara fiinţei Lui, trebuie să fie un accident, 13 iar noi ştim că în Dumnezeu nu există accidente. Prin urmare, în concepţia acestor doi mari teologi latini, harul este o energie creată a lui Dumnezeu. În tot acest context, meritul părintelui Stăniloae adus în teologia ortodoxă românească este indiscutabil, păstrând teologia Răsăriteană va spune că „harul este o energie necreată izvorâtoare din fiinţa dumnezeiască a Celor trei ipostasuri şi este nedespărţită 14 de ea, sau de aceste ipostasuri”. De aceea în lucrarea harului este prezent subiectul dumnezeiesc care o săvârşeşte, harul este o putere divină infinită sălăşluită în umanitatea lui Hristos, deschizându-ne infinitatea comuniunii cu Dumnezeu prin Duhul Sfânt. Lucrarea Palamas, St. Vladimirs Press, New York, 1974. 11 David Bradshaw, Aristotle East and West – Metaphysics and the Division of Christendom, Cambridge University Press, 2004, pp. 236-237. 12 Augustine, De Trinitate, II.5.10-16.28, in coll. „Corpus Christianorum Series Latina”, vol. 50, (W.J. Mountain, F.Glorie eds.), Typographi Brepolis Editores Pontificii, Turnholti, 1968. 13 Thomas Aquinas, Summa Theologiae, I.3.3, trans. by Dominican Fathers, 22 vol., London, 1911-1928. 14 Dumitru Stăniloae, Teologia Dogmatică Ortodoxă, vol. 2, EIBMBOR, Bucureşti, 1997, p. 143. 170 Mântuirea şi Îndumnezeirea omului prin har... efectivă a harului începe odată cu Taina Botezului ajutându-l pe subiect să rodească fapte bune întru evitarea păcatelor, iar cu timpul va fi transfigurat prin har după chipul lui Hristos, realizat ca om 15 desăvârşit. Tocmai pentru aceasta nu putem vorbi despre har ca fiind ceva în afara Bisericii, ci ca de ceva ce ţine de Biserică, spune 16 părintele Stăniloae, fiindcă nici despre Biserică nu se poate vorbi în absenţa harului sau a Duhului Sfânt. Biserica a luat naştere prin coborârea Duhului, de aceea prezenţa Lui ţine vie Biserica. Prin urmare, harul nu se manifestă decât în Biserică. Mai mult decât atât, Hristos nu-I poate mântui pe oameni decât imprimându-li-Se în întregime numai prin Sfântul Duh, deci prin aceeaşi lucrare a Duhului sau prin acelaşi har în toţi. Această lucrare a harului lui Hristos prin Duhul ne este indispensabilă mântuirii, fiindcă mântuirea înseamnă împărtăşirea continuă de viaţa dumnezeiască a trupului pnevmatizat al lui Hristos. Marele Pavel dă mărturie despre aceasta: „Dumnezeu este Cel ce lucrează în voi şi ca să voiţi şi ca să săvârşiţi, după a Lui bunăvoinţă” (Filipeni 2, 13); sau „Căci ne-am făcut părtaşi ai lui Hristos numai dacă vom păstra cu tărie până la sfârşit începutul stării noastre în El” (Evrei 3, 14). Lucrarea harului lui Hristos se îndreaptă spre toţi în mod egal şi în mod gratuit, din iubirea Sa şi nu datorită faptelor noastre, după cum tot Sfântul Pavel spune: „Căci în har sunteţi mântuiţi, prin credintă, şi aceasta nu e de la voi: este darul lui Dumnezeu; nu din fapte, ca să nu se laude nimeni” (Efeseni 2, 8-9). Lucrarea harului în vederea îndumnezeirii noastre nu forţează libertatea nimănui, ea nu 17 mântuieşte cu forţa sau fără conlucrarea credinciosului, iar faptul 15 Ibidem, p. 145. 16 Ibidem, pp. 146-147. 17 John Meyendorff, Byzantine Theology. Historical Trends and Doctrinal Themes, Fordham University Press, 1979, p. 139: „Thus there is no opposition between freedom and grace in the Byzantine tradition... [grace] secures the cooperation, or synergy, between the divine will and human choice which makes possible the progress „from glory to glory” and the 171Cătălin VARGA că nu toţi ne mântuim nu se datorează predestinării unora spre pieire, ci tocmai refuzului lor de-a conlucra cu harul lui Hristos, noi ştim că Dumnezeu „vrea ca toţi oamenii să se mântuiască şi la cunoştinţa adevărului să vină” (I Timotei 2, 4). Fiul Întrupat Îşi mărturiseşte dragostea adevărată faţă de Tatăl prin revelarea Acestuia oamenilor pentru ca aceştia să-L iubească şi pe Tatăl; iar Dumnezeu Tatăl prin Fiul Său Iisus Hristos mărturiseşte şi nouă iubirea Sa de Tată; iar Sfântul Duh spiritualizând umanitatea asumată de Fiul, a îndumnezeit-o ca să poată participa şi ea la iubirea Ipostasului divin al Fiului faţă de Tatăl. Revelarea Treimii este deci atragerea noastră după har prin Duhul Sfânt, fiindcă actele de revelare ale Treimii sunt acte de îndumnezeire şi mântuire. Mai mult decât atât, dacă Dumnezeu ar fi un dumnezeu monopersonal nu ar putea 18 avea în sine iubirea eternă în care să ne introducă şi pe noi, nici nu s-ar întrupa şi nici nu s-ar aşeza ca om într-o relaţie cu Dumnezeu; ci ne-ar trimite o învăţătură morală pe care să o respectăm. Însă în Hristos putem fi mântuiţi fiindcă în El avem relaţie comunională cu Tatăl, El este Omul Care Se jertfeşte şi Se roagă Tatălui pentru fraţii Lui întru umanitate, învăţându-i la rândul lor şi pe aceştia să se roage şi să se jertfească. Omul creat după chipul lui Dumnezeu (Facerea 1, 26-27) tinde spre îndumnezeire, care nu este altceva decât unirea maximă a omului assimilation of man to the divine dignity for which he was created – Astfel, nu există nici o opoziţie între libertate şi har în tradiţia Bizantină... [harul] asigură acea conlucrare sau sinergie, dintre voia dumnezeiască şi alegerea umană, care face posibilă înaintarea din „slavă în slavă” şi asimilarea omului la demnitatea dumnezeiască pentru care a fost creat”. 18 Paul Evdokimov, Taina Iubirii, trad. Gabriela Moldoveanu, Editura Christiana, Bucureşti, 1994, p. 101: „Unimea într-o singură natură a celor Trei Persoane formează un singur Subiect, Dumnezeu Unul şi Treime deodată; la fel şi uniunea conjugală a două persoane formează o diadă- monadă, doi şi unul deodată, uniţi în al Treilea termen, cel divin”. 172 Mântuirea şi Îndumnezeirea omului prin har... 19 cu plinătatea lui Dumnezeu, însă fără a se contopi cu El. Încă din 20 (Facerea 3, 15) se anticipează Întruparea Logosului dumnezeiescca fiind cel Care susţine întreaga creaţie, întipărit în formă de cruce în 21 întreg universul, exprimând astfel voinţa lui Dumnezeu: conducerea 22 creaţiei spre o unire strânsă cu El, spre îndumnezeire. În chip este implicată tensiunea omului spre îndumnezeire, după cum spune şi Sfântul Grigorie de Nazianz: “Omul este o creatură care a primit 23 poruncă să devină dumnezeu”. În ceea ce priveşte asemănarea, ea nu reprezintă doar starea finală de îndumnezeire, ci întreg parcursul de dezvoltare a chipului prin ajutorul harului lui Dumnezeu. Pentru că după cădere, omul a mai păstrat o anumită aspiraţie după bine, cât şi o anumită capacitate de a-l face, însă chipul a slăbit neactivându- se deplin în lucrarea de asemănare. El nu a fost niciodată deplin pierdut, de aceea se spune că Hristos a restabilit chipul, El niciodată nu l-a creat din nou. În acest sens părintele Stăniloae afirmă faptul că urmarea a fost pierderea luminozităţii şi clarităţii chipului omului, trăsăturile lui au rămas, însă au fost strâmbate. Înainte de renaşterea noastră duhovnicească, harul lucrează din afara sufletului asupra noastră, însă odată ce intervine momentul renaşterii, harul se sălăşluieşte în noi înşine lucrând direct pentru mântuire. De aceea, până la Botez omul simte îndemnurile sfinte de a-şi depăşi condiţia sa de om căzut şi egolatru, însă este incapabil a le realiza. Din momentul Botezului însă, harul lui Dumnezeu nu doar că întăreşte această convingere a omului dar îi oferă şi puterea necesară 19 Dumitru Stăniloae, Teologia Dogmatică Ortodoxă, vol. 1, pp. 272-273. 20 Nicolae Neaga, Hristos în Vechiul Testament, Editura Renaşterea, Cluj- Napoca, 2007, pp. 39-41. 21 Irenée de Lyon, Contre les heresies, vol. V, part. I, coll. „Sources Chrétiennes 152”, Les Éditions du Cerf, Paris, 1969, p. 298. 22 Maxim Mărturisitorul, Maximi de Variis Difficilibus Locis, PG 91, col. 221B-228A. 23 Grigorie de Nazianz, In Laudem Basilii, Oratio 43, apud, Dumitru Stăniloae, Teologia Dogmatică Ortodoxă, vol. 1, p. 272. 173Cătălin VARGA realizării ei, omul deschizându-se spre Hristos, spre îndumnezeire, 24 însă sub puterea şi călăuzirea Duhului. Providenţa divină şi planul de îndumnezeire al creaţiei nu au fost afectate sau modificate de păcatul omului, providenţa conservă şi 25 conduce lumea chiar şi în starea de păcat, spune părintele Stăniloae, aceasta însemnând că lumea nu va fi total distrusă de păcat şi forţa răului, ci ea îşi păstrează valoarea în faţa lui Dumnezeu şi poate să fie condusă spre ţinta ei finală: mântuire şi îndumnezeire. Revelaţia supranaturală constituie trepte noi în ridicarea umanului identificându- se cu planul de îndumnezeire al omului, căci fără aceste trepte noi şi fără conducerea creaţiei spre ele, providenţa conservatoare nu ar avea nici un sens. În acest punct părintele Stăniloae se exprimă foarte plastic: „El nu este Dumnezeul eternizării lumii în forma existentă, ci al unei lumi pe care o conduce prin mişcare la ţinta desăvârşirii în El Însuşi. Dumnezeu a lucrat în acte trecute, dar în acte care au dus lumea înainte. De aceea trebuie să credem că El lucrează şi acum în moduri adecvate timpului nostru şi va lucra şi în viitor, descoperindu-Se tot mai adecvat ca să Se descopere deplin în viitorul 26 eshatologic”. Avem însăşi mărturia Mântuitorului care subliniază acest aspect: “Iar Iisus le-a răspuns: Tatăl Meu până acum lucrează; 27 şi Eu lucrez” (Ioan 5, 17). 24 Dumitru Stăniloae, Teologia Dogmatică Ortodoxă, vol. 2, pp. 163-164. 25 Ibidem, p. 335. 26 Ibidem, p. 335. 27 Traian Dorz, Hristos – Puterea Apostoliei, vol. II, Editura „Oastea Domnului”, Sibiu, 2000, pp. 319-320: „După cum un creator înţelept, în dorinţa lui de a realiza mereu ceva mai bun, lucrează mereu şi distruge ceea ce nu este atât de frumos cum ar vrea el, pentru a crea ceva şi mai frumos, tot aşa şi Făcătorul Se bucură mereu când în locul unei opere, care s-a deteriorat, creează o alta mai nouă şi cu totul perfectă... Dar Cine este Nesfârşit în Ani, Nesfârşit în Putere, Nesfârşit în Înţelepciune, Nesfârşit în Inspiraţie, Nesfârşit în toate, Acela este mereu în lucru, după cum este scris: Tatăl Meu lucrează, şi Eu de asemenea lucrez...(Ioan 5: 17)”. 174 Mântuirea şi Îndumnezeirea omului prin har... Permanenta stare de jertfă a Mântuitorului şi comuniunea Lui cu Tatăl şi cu noi – baza mântuirii noastre Intrarea permanentă a lui Hristos la Tatăl în stare de jertfă curată (Evrei 9, 11-12), şi care mai poate fi interpretată şi ca o deschidere a omului pentru intrarea Tatălui, este restabilirea comuniunii între Hristos ca om şi Dumnezeu. Stare de jertfă realizată pentru noi, ca o întărire a comuniunii Lui cu noi, fiindcă intră la Tatăl ca jertfă curată cu scopul de a ne introduce şi pe noi în comuniune - este necesară 28 pentru mântuire, iar comuniunea este rezultatul genuin al jertfei. Nu de o jertfă pentru satisfacerea onoarei Lui jignită de căderea în păcat a omului avea nevoie Dumnezeu Tatăl, după cum susţine teologia 29 protestantă, ci de una care să ne redeschidă nouă comuniunea cu El. 28 Dumitru Stăniloae, Teologia Dogmatică Ortodoxă, vol. 2, pp. 65-68. 29 Teologia Chipului nu trebuie înţeleasă într-o manieră fatalistă cum o face teologia protestantă, omul nu a distrus total şi irevocabil chipul lui Dumnezeu din el, ci doar s-a produs o alterare, o umbrire a lui. Jertfa lui Hristos, nu trebuie înţeleasă în termenii juridici ai satisfacţiei onoarei lui Dumnezeu pătată de greşeala omului căzut, ci în logica restaurării, a recapitulării în Hristos (2 Petru 3, 11-13; Coloseni 1, 19-20; Efeseni 1, 9-11); patimile, moartea şi învierea Domnului având drept consecinţă îndumnezeirea firii umane în ipostasul cel veşnic – fiind garanţia propriei noastre îndumnezeiri, garanţia recuperării Chipului în forma sa de la început. Pentru mai multe a se vedea Dumitru Stăniloae, Teologia Dogmatică Ortodoxă, vol. 2, pp. 78-86; Panayotis Nellas, Hristos, Dreptatea lui Dumnezeu şi îndreptarea noastră. Pentru o soteriologie ortodoxă, Editura Deisis, Sibiu, 2012, p. 53, 255-256: „Se ştie că răspunsul pe care Anselm de Canterbury îl oferă întrebării: De ce S-a făcut Dumnezeu om? – pentru ca să-l răscumpere pe om din păcat, a constituit întregul sistem anselmian, şi a fost folosit ca punct de sprijin al învăţăturii juridice despre răscumpărare... Teza aceasta a trecut fără o discuţie şi în teologia, predica şi viaţa noastră bisericească şi duhovnicească mai nouă, cu consecinţe foarte grave... Răspunsul la întrebarea De ce S-a făcut Dumnezeu om, a fost dat de tradiţia ortodoxă în modul cel mai limpede... şi a fost formulat în chip strălucit într-o frază foarte mult folosită şi reluată 175Cătălin VARGA De aceea L-a trimis pe Fiul Său întrupat, tocmai pentru a aduce această jertfă necesară refacerii comuniunii, fiindcă omul nu mai era în stare, şi pentru a face din jertfa Fiului Său stimulentul puternic menit să declanşeze jertfa noastră. Nu pentru a rezolva un conflict între Sine 30 şi noi, exprimat de Karl Barth în termeni atât de juridici, sau de 31 teologul catolic Rahner, aceştia probabil inspirându-se din teologia lui Luther care spunea: “Iisus a luat asupra Sa păcatele noastre, Hristos Însuşi este mielul lui Dumnezeu Care ia asupra Sa păcatele 32 lumii. Toată dreptatea lui Hristos devine a noastră”. Ceea ce vrea Luther să spună aici este evident: îndreptarea omului, adică mântuirea lui vine doar prin jertfa lui Iisus pe Cruce şi atât, el nu mai trebuie să facă nimic, toată dreptatea lui Hristos este transferată lui, în termeni am putea spune magici, asasinând astfel orice perspectivă a efortului omului în vederea dobândirii mântuirii, eliminând subtil teologia sinergiei. De aceea am folosit etichetarea de “juridic” împrumutând-o neîncetat în toate epocile patristice: Dumnezeu Se face om, ca să-l facă pe Adam dumnezeu”. 30 Karl Barth, Dogmatica Bisericii, trad. Ovidiu Cristian Nedu, Editura Herald, Bucureşti, 2008, pp. 152-153: “Cel ce stă între Dumnezeu şi om este Iisus Hristos, Dumnezeu Însuşi şi totodată om, care prin aceasta, mediază între cei doi. În Iisus Hristos este stabilit planul lui Dumnezeu pentru fiinţa umană, este împlinită judecata lui Dumnezeu asupra omului, este realizată răscumpărarea omului [din păcat] de către Dumnezeu”. 31 Karl Rahner, Escritos de Teologia, tomo I: Dios-Cristo-Maria-Gracia, Taurus Ediciones, Madrid, 1967, pp. 159-160: „Aceasta se deduce şi prin faptul că, potrivit Sfântului Pavel (Ef. 1, 3) Dumnezeu Tatăl ne-a destinat filiaţiei; Şi-a trimis Fiul pentru ca noi să putem obţine această acceptare a filiaţiei, şi prin aceasta Hristos Se face Întâiul-Născut între mulţi fraţi (Rom. 8, 29)”. 32 Martin Luther, Explanations of the Ninety-Five Theses, coll. „Luther’s Works”, vol. 31: Word and Sacrament, Fortress Press, 1960, p. 190: „He took upon himself our sins [cf. Isa. 53, 12]. Christ himself is „the lamb of God who takes away the sins of the world” [John 1, 29]. All the righteousness of Christ becomes ours”. 176 Mântuirea şi Îndumnezeirea omului prin har... din limbajul părintelui Stăniloae. Această teologumenă este sintetizată magistral de către istoricul şi dogmatistul Adolf Harnack care spune: „Această diferenţă se exprimă cel mai bine atunci când spui că îndreptarea noastră întru Hristos, fie este un proces, fie un eveniment odată petrecut; de pe prima poziţie văzută ca o umplere de har, iar de pe-a doua ca pe-o îndreptare impusă; pentru prima este o chestiune ce ţine de credinţă şi dragoste, iar pentru a doua, una ce ţine doar de 33 credinţă şi atât”. 34 Atât teologia protestantă cât şi cea catolică, spune Stăniloae, a redus prin teologia lor juridică, conţinutul eficienţei transformatoare a lui Hristos Cel Înviat asupra istoriei, aceştia insistând doar pe mântuirea care ni se dăruieşte nouă, doar prin Jertfa lui Hristos, şi nu prin trupul jertfit, înviat şi îndumnezeit al lui Hristos. Aceasta este o concluzie de drept a înţelegerii mântuirii ca pe-o satisfacţie adusă de Hristos Tatălui, sau ca pe o ispăşire suportată de El în mod juridic, drept echivalent pentru căderea noastră în păcat. Meritul părintelui 35 Stăniloae este indiscutabil şi în această chestiune, deoarece el 33 Adolf Harnack, History of Dogma, vol. VII, trans. by Neil Buchanan, Little Brown and Company, Boston, 1900, p. 58. 34 Dumitru Stăniloae, Teologia Dogmatică Ortodoxă, vol. 2, p. 78. 35 În esenţă el păstrează integritatea viziunii patristice cu privire la subiect, desăvârşită de Sfântul Nicolae Cabasila care vorbea despre etosul creştinilor ortodocşi ca fiind teocentric, şi nu unul legalist, pentru că numai omul încorporat în Hristos poate să depăşească barierele stricăciunii, mutând accentul de pe axa păcat/răscumpărare pe axa creaţie/îndumnezeire. A se vedea Nicolae Cabasila, De Vita in Christo. Liber Quartus, PG 150, col. 613A-616A. Folosind paradigma îndumnezeirii ca participare la comuniunea Sfintei Treimi, Dumitru Stăniloae continuă fructuos teologia Sfântului Grigorie de Nyssa şi a Sfântului Maxim Mărturisitorul, care afirmau că întreg cosmosul participă la infinitatea lui Dumnezeu, şi că Dumnezeu nu va înceta în veci să îndumnezeiască lumea. A se vedea Emil Bartoş, Conceptul de îndumnezeire în teologia lui Dumitru Stăniloae, Editura Cartea Creştină, Oradea, 2002, pp. 143-144. 177Cătălin VARGA vine şi spune că mântuirea ni se dăruieşte nu neapărat prin Jertfa lui Hristos cât prin Trupul Său jertfit, înviat şi îndumnezeit. Trupul înviat al Mântuitorului este un izvor de curăţie şi de putere pentru noi, de pnevmatizare, care ne conduce spre învierea noastră, ea 36 fiind rezultatul firesc al comuniunii noastre cu Dumnezeu. Acest adevăr avea să-l recunoască şi teologul protestant W. Pannenberg, 37 care în Dogmatica sa, afirmă cu tărie: „Lucrarea lui Iisusa urmărit restaurarea comunităţii umane... Mântuirea adusă de Iisus consta, în acord cu mesajul Său, în comuniunea cu Dumnezeu şi cu viaţa ce apare în urma acestei comuniuni, care la rândul ei implică, de asemenea, relaţiile comunionale dintre oameni”. Aşadar, ceea ce ţine de contribuţia părintelui Stăniloae în spaţiul ortodox, este faptul că reuşeşte să vadă dincolo de interpretarea tomistă a lui Lossky, care susţinea că apofatismul este prezent în toate etapele noastre epectatice, iar vederea luminii necreate nu este descoperirea lui Dumnezeu, ci 38 trezirea apoteotică a conştiinţei de sine a omului. Critica părintelui 39 Stăniloae făcută lui Lossky propunea în esenţa ei, depăşirea lumii existenţiale şi transgresarea sistemului platonician în vederea unirii supracognoscibile cu Dumnezeu – o unire mistică ce conduce la theosis adică la îndumnezeire. El vede în abordarea teologului rus, supradimensionarea apofatismului în dauna vederii luminii necreate şi a ideii de creştere în Hristos prin cunoaştere, de aceea teologia 36 Dumitru Stăniloae, Teologia Dogmatică Ortodoxă, vol. 2, p. 80. 37 Wolfhart Pannenberg, Teologia Sistematica, vol. II, traducción de Gilberto Canal Marcos, Universidad Pontificia Comillas, Madrid, 1996, pp. 427- 428: „La actuación de Jesús se orientaba a la renovación de la comunidad humana... La salvación mediada por Jesús consiste, de acuerdo con su mensaje, en la comunión con Dios y en la vida que surge de esa comunión, que comprende también la relación comunitaria de los hombres entre sí”. 38 Vladimir Lossky, The Mystical Theology of the Eastern Church, SVS Press, Crestwood, New York, 1976, p. 231. 39 Dumitru Stăniloae, Spiritualitatea Ortodoxă. Ascetica şi Mistica, EIBMBOR, Bucureşti, 1992, pp. 188-195. 178 Mântuirea şi Îndumnezeirea omului prin har... incognoscibilităţii totale a lui Dumnezeu, îl face pe teologul nostru să replice în termeni rezoluţi: „Teologia negaţiei nu e numai un act unilateral, o simplă conştiinţă a neputinţei intelectuale de-a cunoaşte pe Dumnezeu, ci în ea se exprimă şi o „simţire” a necuprinsului lui Dumnezeu, o experienţă a Lui, care creşte pe măsura urcuşului duhovnicesc al omului. Această „experienţă” poate fi exprimată şi în unii termeni pozitivi, dar prevăzuţi cu corecturi care arată că nu e 40 vorba de-un înţeles obişnuit al lor”. Mântuirea şi Îndumnezeirea ca extindere a relaţiilor treimice la oameni Dumnezeu în Treime ni Se revelează ca Mântuitor, descoperind totodată şi legătura comunională dintre Persoanele divine şi opera lor mântuitoare, fiindcă unitatea plină de sens este unitatea în iubire a 41 persoanelor neconfundate, a eurilor care nu se anulează. În această iubire deplină persoanele nu doar că se dăruiesc reciproc, ci se şi afirmă, fiindcă „Tatăl pune pe Fiul din veci în existenţă, prin dăruirea integrală a Sa, iar Fiul afirmă pe Tatăl continuu ca Tată, prin faptul că Se acceptă pus în existenţă prin Tatăl, prin faptul că Se dăruieşte 42 Tatălui ca Fiu”. Prin urmare, numai din acest act infinit şi veşnic al iubirii se poate explica crearea altor existenţe dar şi toate actele iubirii lui Dumnezeu faţă de ele. Dăruirea Persoanei divine pune prin actul acesta în existenţă persoana căreia vrea să i Se dăruiască, făcând-o după chipul Său, ca să se poată împreună bucura de plenitudinea fiinţei, 40 Silviu Eugen Rogobete, Existenţialism mistic sau participare comunitară? Două alternative în cadrul tradiţiei ortodoxe: Vladimir Lossky şi Dumitru Stăniloae, în vol. „Dumitru Stăniloae sau Paradoxul Teologiei”, (Teodor Baconsky, Bogdan Tătaru Cazaban eds.), Editura Anastasia, Bucureşti, 2003, pp. 245-296. 41 Dumitru Stăniloae, Sfânta Treime, structura supremei iubiri, în „Studii Teologice”, nr. 5-6, 1970, p. 334. 42 Ibidem, p. 336. 179Cătălin VARGA pentru că „ceea ce hrăneşte existenţa fiecăruia este în fond iubirea 43 altuia, existenţa fără iubire nu constituie în ea însăşi o bucurie”. În această iubire desăvârşită a lui Dumnezeu, un eu care este totul cuprinde alte euri care sunt şi ele totul, şi astfel, fiecare din aceste euri cuprinde pe celălalt, însă nu întâmpinându-se din exterior cum sunt raporturile umane, ci ele sunt interioare din veci – după modelul după care aspiră şi eurile umane. De aceea în fiecare ipostas se pot vedea şi celelalte, după cum spunea şi Sfântul Vasile cel Mare, că uneori Tatăl descoperă pe Fiul, iar alteori Fiul descoperă pe Tatăl, de aceea dumnezeirea se arată uneori în Tatăl, iar alteori 44 în Fiul sau în Duhul Sfânt. Comuniunea a două euri însă nu este suficientă pentru a trăi plenitudinea iubirii şi a existenţei, comuniunea în doi este o limitare şi de aceea ea nu poate să deschidă orizontul nelimitat. Prezenţa unui al treilea se impune de la sine, el putând lărgi dimensiunea existenţei, desăvârşind-o prin raportarea sa celorlalte euri. Numai fiindcă există un al treilea, cei doi pot deveni unul prin uitare reciprocă în faţa celui de al treilea. Astfel, numai existenţa unui 45 al treilea în dumnezeire explică crearea unei lumi plină de euri dar 46 şi ridicarea lor la nivelul de părtaşi dumnezeieştii firi (2 Petru 1, 4), prin extinderea relaţiilor treimice de iubire şi comuniune. 43 Ibidem, p. 338. 44 Vasile cel Mare, Adversus Eunomium. Lib.V, PG 29, col. 756. 45 Dumitru Stăniloae, op.cit., p. 346. 46 Continuându-şi logica argumentaţiei din (1: 3) Sfântul Petru accentuează faptul că numai prin slava şi sfinţenia lui Hristos, ne-au fost dăruite nouă promisiunile sfinţeniei, pentru ca necontenit să alergăm pentru a ajunge la asemănarea cu El; procesul acesta de transformare în Hristos niciodată terminându-se, de aceea viaţa creştinească este într-o permanentă tensiune, nesfârşită creştere în Hristos. A se vedea Bruce B. Barton, Mark Fackler, Linda K.Taylor, Dave Veerman, 1 Peter, 2 Peter, Jude, in „Life Application Bible Commentary”, (Grant Osborne, Philip Comfort, eds.), Tyndale House Publishers, Wheaton, Illinois, 1995,p. 161; Nicolae Mladin, Hristos – viaţa noastră. Asceza şi mistica paulină, Editura Deisis, Sibiu, 2012, p. 206. 180 Mântuirea şi Îndumnezeirea omului prin har... Sfântul Duh este Cel care uneşte pe Tatăl şi pe Fiul ca persoană, lăsându-i şi pe Ei persoane libere, astfel tot Duhul este cel care uneşte pe oameni ca persoane libere. Sfântul Duh este bucuria din veci a Tatălui şi a Fiului, însă este numai al Tatălui în ce priveşte existenţa 47 fiindcă din El purcede, însă este trimis de către Amândoi la cei vrednici pentru a-i sfinţi şi îndumnezei. El împărtăşindu-se nouă, se întoarce spre Tatăl angajând deopotrivă simţirea noastră iubitoare de fii, Duhul Tatălui pătrunzând în noi suscită subiectivitatea noastră ca să devină subiectivitate iubitoare filială. Iar pentru că s-a imprimat activ în noi, a devenit Duh filial al nostru nedespărţit fiind de subiectivitatea 48 noastră filială, colaborând cu ea. Sfântul Duh este mediul în care se poate vedea şi cunoaşte Hristos, El intră în aparatul subiectivităţii noastre înălţând-o şi transfigurând-o, de aceea Duhul străluceşte prin sfinţii Săi, înălţându-i spre Dumnezeu într-o tot mai adâncă înţelegere 49 şi iubire. Prin rămânerea Sfântului Duh în Fiul, credincioşii care primesc Duhul îl primesc şi pe Hristos, fiind de asemenea ridicaţi în Hristos prin lucrarea Duhului – fapt ce ar fi imposibil de petrecut dacă Duhul ar purcede şi din Fiul, caz în care credincioşii l-ar avea pe Duhul, însă fără a mai fi şi în Hristos. Potrivit învăţăturii ortodoxe, credincioşii se împărtăşesc împreună cu Hristos de odihna Duhului 50 asupra Lui. Dumnezeu Fiul nu dă existenţa unei alte persoane deosebite de Dumnezeu Tatăl pentru a-I comunica bucuria Sa, fiindcă în acest caz S-ar închide faţă de Tatăl în comuniunea cu această a treia persoană. De aceea Tatăl purcede acest al treilea Subiect, care 47 Sfântul Grigorie spunea că Duhul Sfânt Se arată prin Fiul atât în plan temporal cât şi etern, dovedind astfel relaţia eternă dintre El şi Fiul, însă El nu subzistă din Fiul şi prin Fiul, El nu îşi ia existenţa de la Fiul sau prin Fiul, ci numai de la Tatăl. A se vedea Grigorie Cipriotul, Expunerea tomului credinţei împotriva lui Ioan Bec, PG 142, col. 240C. 48 Dumitru Stăniloae, op.cit., pp. 351-353. 49 Dumitru Stăniloae, Relaţiile Treimice şi viaţa Bisericii, în „Ortodoxia”, nr. 4, 1964, pp. 512-513. 50 Ibidemi, p. 514. 181Cătălin VARGA împreună cu Tatăl este îndreptat în întregime spre Fiul, iar pe lângă aceasta, Fiul împărtăşeşte bucuria Sa pentru Tatăl faţă de acest al treilea Subiect, fără însă a-L purcede şi El, fiindcă El există deja prin 51 purcedere de la Tatăl. Treimea este aşadar baza mântuirii noastre prin extinderea relaţiilor afectuoase dintre Persoanele divine la făptura umană, ea este, conform teologiei părintelui Dumitru Stăniloae, icoana supremei 52 iubiri. Numai un Dumnezeu care Se întrupează poate aşeza pe fraţii Săi întru umanitate în aceeaşi relaţie filială faţă de Dumnezeu Tatăl, sau pe Tatăl Său în relaţie parentală cu toţi oamenii. Prin urmare, prin Fiul Întrupat intrăm în relaţie filială cu Tatăl, iar prin Sfântul Duh ne rugăm Tatălui ca nişte fii, Duhul unindu-Se cu noi în rugăciune după cum spune marele Apostol Pavel: „De asemenea, şi Duhul îi vine slăbiciunii noastre întru ajutor; că nu ştim să ne rugăm cum trebuie, dar Duhul Însuşi mijloceşte pentru noi cu suspine negrăite”(Romani 8, 26). Sfântul Duh Se identifică cu noi prin har pentru ca noi să ne identificăm cu El tot prin har, iar mai apoi creează între noi şi Tatăl 53 aceeaşi relaţie ce-o are El după fiinţă cu Tatăl şi cu Fiul. Plinătatea nemărginită a trăirii acestei vieţi „trebuie să se afle undeva, căci altfel cum ar trăi oamenii însetarea după ea? Şi dorinţa unei astfel de vieţi, sau de fiinţe, dă posibilitate şi îndemn existenţei prin Sine să vrea ca să sporească şi ei în trăirea vieţii lor. De aceea sunt făcuţi cu setea 54 după ea şi capabili de împărtăşirea lor de ea”. 51 Dumitru Stăniloae, Purcederea Sfântului Duh de la Tatăl şi relaţia Lui cu Fiul, ca temei al îndumnezeirii şi înfierii noastre, în “Ortodoxia”, nr. 3-4, 1979, pp. 583-592. 52 Dumitru Stăniloae, O teologie a icoanei, Editura Fundaţiei Anastasia, Bucureşti, 2005, p. 69. 53 Dumitru Stăniloae, Teologia Dogmatică Ortodoxă, vol. 1, pp. 197-198. 54 Dumitru Stăniloae, Sfânta Treime sau la început a fost iubirea, Editura EIBMBOR, Bucureşti, 2005, p. 19. 182 Mântuirea şi Îndumnezeirea omului prin har... Concluzii Teologia părintelui Stăniloae este eminamente una a iubirii şi-a comuniunii animată de extinderea relaţiilor treimice la credincioşii sfinţiţi prin Duhul. Deşi păstrează cu fidelitate linia gândirii patristice, a reuşit să imprime o notă de originalitate, aducând contribuţii importante în ceea ce priveşte teologia harului ca energie necreată a lui Dumnezeu sau în problema mântuirii noastre, care nu poate fi înţeleasă doar în termenii reducţionişti ai unei exprimări juridice, ea fiind dincolo de această dimensiune. Reinterpretându-l pe Sfântul Maxim Mărturisitorul şi pe Sfântul Nicolae Cabasila, acesta reuşeşte să ofere o altă perspectivă, una mult mai echilibrată: mântuirea omului fiind, de fapt, restaurarea lui, îndumnezeirea sa, ca urmare firească a extinderii relaţiilor treimice de dragoste şi comuniune. Mântuirea subiectului uman este integrarea lui în comuniunea desăvârşită a eurilor Sfintei Treimi, în intimitatea lor perihoretică, prin Trupul Cel înviat al lui Hristos, şi nu doar o simplă justificare ce-şi are rădăcina doar în Jertfa Mântuitorului, după cum vorbeşte atât teologia catolică, cât şi cea protestantă, cu uşoare diferenţieri de nuanţe. References: 1. Anania, Bartolomeu, Părintele Stăniloae, în vol. „Părintele Dumitru Stăniloae, teolog al profunzimilor”, (Pr. Cătălin Pălimaru ed.), Editura Renaşterea, Cluj-Napoca, 2012. 2. Arndt, William, Gingrich, F. Wilbur, A Greek-English Lexicon of the New Testament and Other Early Christian Literature, University of Chicago Press, Chicago, 1979. 3. Augustine, De Trinitate, II.5.10-16.28, in coll. „Corpus Christianorum Series Latina”, vol. 50, (W.J. Mountain, F.Glorie eds.), Typographi Brepolis Editores Pontificii, Turnholti, 1968. 4. Barth, Karl, Dogmatica Bisericii, trad. Ovidiu Cristian Nedu, 183Cătălin VARGA Editura Herald, Bucureşti, 2008. 5. Barton, Bruce B., Fackler, Mark, Taylor, Linda K., Veerman, Dave, 1 Peter, 2 Peter, Jude, in „Life Application Bible Commentary”, (Grant Osborne, Philip Comfort, eds.), Tyndale House Publishers, Wheaton, Illinois, 1995. 6. Bartoş, Emil, Conceptul de îndumnezeire în teologia lui Dumitru Stăniloae, Editura Cartea Creştină, Oradea, 2002. 7. Bel, Valer, Teologia Mărturisitoare, în “Renaşterea”, nr. 8-11, august-noiembrie 1993. 8. Bielawski, Macoiej, Părintele Dumitru Stăniloae. O viziune filocalică despre lume, Editura Deisis, Sibiu, 1998. 9. Bradshaw, David, Aristotle East and West – Metaphysics and the Division of Christendom, Cambridge University Press, 2004. 10. Bria, Ion, The Creative Vision of D. Stăniloae. An Introduction to his theological thought, în vol. „Persoană şi Comuniune. Prinos de cinstire Părintelui Profesor Academician Dumitru Stăniloae la împlinirea vârstei de 90 de ani”, ( Ioan I. Ică jr.), Editura Arhiepiscopiei Ortodoxe, Sibiu, 1993. 11. Carson, Donald Arthur, Exegetical Fallacies, Baker Book House, Grand Rapids, 1984. 12. Dorz, Traian, Hristos – Puterea Apostoliei, vol. II, Editura „Oastea Domnului”, Sibiu, 2000. 13. Evdokimov, Paul, Taina Iubirii, trad. Gabriela Moldoveanu, Editura Christiana, Bucureşti, 1994. 14. Gregory Palamas, The Triads, III.1.31, trans. by Nicholas Gendle, Paulist Press, New Jersey, 1983. A se vedea şi John Meyendorff, A Study of Gregory Palamas, St. Vladimirs Press, New York, 1974. 15. Grigorie Cipriotul, Expunerea tomului credinţei împotriva lui Ioan Bec, PG 142, col. 240C. 16. Harnack, Adolf, History of Dogma, vol. VII, trans. by Neil Buchanan, Little Brown and Company, Boston, 1900. 17. Ioan Damaschin, Contra Jacobitas, PG 94, col. 1364A; Grigorie de Nazianz, Oratio Theol. XXX, PG 94, col. 104A. 184 Mântuirea şi Îndumnezeirea omului prin har... 18. Irenée de Lyon, Contre les heresies, vol. V, part. I, coll. „Sources Chrétiennes 152”, Les Éditions du Cerf, Paris, 1969. 19. Kittel, Gerhard, Theological Dictionary of the New Testament (TDNT), Eerdmans, Grand Rapids, 1967. 20. Liddle, Henry G., Robert Scott, Robert Greek-English Lexicon, Harper & Brothers, Franklin Square, New York, 1883. 21. Lossky, Vladimir, The Mystical Theology of the Eastern Church, SVS Press, Crestwood, New York, 1976. 22. Louth, Andrei, Teologia Dogmatică Ortodoxă a lui Dumitru Stăniloae, în vol. „Părintele Dumitru Stăniloae în conştiinţa contemporanilor. Mărturii, evocări, amintiri”, Editura Trinitas, Iaşi, 2003. 23. Luther, Martin, Explanations of the Ninety-Five Theses, coll. „Luther’s Works”, vol. 31: Word and Sacrament, Fortress Press, 1960. 24. Maxim Mărturisitorul, Maximi de Variis Difficilibus Locis, PG 91, col. 221B-228A. 25. Meyendorff, John, Byzantine Theology. Historical Trends and Doctrinal Themes, Fordham University Press, 1979, 26. Mladin, Nicolae, Hristos – viaţa noastră. Asceza şi mistica paulină, Editura Deisis, Sibiu, 2012. 27. Neaga, Nicolae, Hristos în Vechiul Testament, Editura Renaşterea, Cluj-Napoca, 2007. 28. Nellas, Panayotis, Hristos, Dreptatea lui Dumnezeu şi îndreptarea noastră. Pentru o soteriologie ortodoxă, Editura Deisis, Sibiu, 2012. 29. Nicolae Cabasila, De Vita in Christo. Liber Quartus, PG 150, col. 613A-616A. 30. Pannenberg, Wolfhart, Teologia Sistematica, vol. II, traducción de Gilberto Canal Marcos, Universidad Pontificia Comillas, Madrid, 1996. 31. Popovici, Iustin, Omul şi Dumnezeul-Om. Abisurile şi culmile filosofiei, Editura Deisis, Sibiu, 1997. 32. Rahner, Karl, Escritos de Teologia, tomo I: Dios-Cristo-Maria- 185Cătălin VARGA Gracia, Taurus Ediciones, Madrid, 1967. 33. Rogobete, Silviu Eugen, Existenţialism mistic sau participare comunitară? Două alternative în cadrul tradiţiei ortodoxe: Vladimir Lossky şi Dumitru Stăniloae, în vol. „Dumitru Stăniloae sau Paradoxul Teologiei”, (Teodor Baconsky, Bogdan Tătaru Cazaban eds.), Editura Anastasia, Bucureşti, 2003. 34. Stăniloae, Dumitru Sfânta Treime sau la început a fost iubirea, Editura EIBMBOR, Bucureşti, 2005. 35. Idem, O teologie a icoanei, Editura Fundaţiei Anastasia, Bucureşti, 2005. 36. Idem, Purcederea Sfântului Duh de la Tatăl şi relaţia Lui cu Fiul, ca temei al îndumnezeirii şi înfierii noastre, în “Ortodoxia”, nr. 3-4, 1979. 37. Idem, Relaţiile Treimice şi viaţa Bisericii, în „Ortodoxia”, nr. 4, 1964. 38. Idem, Sfânta Treime, structura supremei iubiri, în „Studii Teologice”, nr. 5-6, 1970. 39. Idem, Spiritualitatea Ortodoxă. Ascetica şi Mistica, EIBMBOR, Bucureşti, 1992. 40. Idem, Teologia Dogmatică Ortodoxă, vol. 2, EIBMBOR, Bucureşti, 1997. 41. Thomas Aquinas, Summa Theologiae, I.3.3, trans. by Dominican Fathers, 22 vol., London, 1911-1928. 42. Vasile cel Mare, Adversus Eunomium. Lib.V, PG 29, col. 756. 186